Rachel McAdams

**Rachel Anne McAdams**, nada en London (Ontario) o 17 de novembro de 1978, é unha actriz canadense de cinema e televisión nomeada ao Premio Oscar.

Despois de se graduar nun programa de teatro de catro anos na Universidade de York, en 2001, traballou constantemente en producións canadenses, como *My Name is Tanino* (2002), *Perfect Pie* (2002) ou a serie *Slings and Arrows* (2003-2005), até atopar a sona en filmes coma *Mean Girls* (2004) ou o coñecido drama romántico *The Notebook* de 2004, coñecida en Galicia co nome *O diario de Noah*. Por esta última actuación Rachel logrou estupendas críticas.

Posteriormente participou en filmes coma *Red Eye* (2005), *Wedding Crashers* (2005), *The Family Stone* (2005), *Married Life* (2008), *A sombra do poder* (2009), *Alén do tempo* (2009), *Sherlock Holmes* (2009) e a súa segunda parte, *Morning Glory* (2010) e *Midnight in Paris* (2011), *About Time* (2013), *Spotlight* (2015) entre outras. Por este último filme está nomeada aos Oscar 2016 coma mellor actriz secundaria.

É considerada polos medios de comunicación como "*a nova moza de Hollywood*", así como "*a vindeira Julia Roberts*".

## Traxectoria 
### Primeiros anos 
McAdams naceu en London, Ontario (Canadá), e criouse na vila de St. Thomas. Seu pai, Lance, é camioneiro, e súa nai, Sandra, é enfermeira. Os seus devanceiros pola súa avoa son galeses. McAdams ten un irmán máis vello, Daniel, e unha irmá máis nova, Kayleen. Aos catro anos empezou a patinar sobre xeo e á idade de doce anos iniciouse na interpretación, acudindo á Original Kids Theatre Company, en Ontario. En 2001 graduouse na Universidade de York, en Toronto, conseguindo unha licenciatura de Bachelor of Fine Arts (*Belas Artes*). Tamén asistiu á Compañía de Teatro Infantil de London.

### Carreira 
[miniatura|200px|left|McAdams no [Festival Internacional de Cinema de Toronto (2007).]]

Despois de aparecer no seu país na serie de televisión *Shotgun Lovedolls* (2001) e intervenir no telefilme *Guilt by Association*  (2002), McAdams debutou no cinema protagonizando o filme *My Name is Tanino* (2002), unha comedia co-producida entre Italia e o Canadá que dirixiu Paolo Virzi. Ese mesmo ano actúa no filme *Perfect Pie*, sendo nomeada aos Premios Genie do Canadá,
En 2010 só participou no filme: *Morning Glory*,  unha comedia co-protagonizada por Harrison Ford e Diane Keaton, de modesta aceptación.

En 2011, McAdams protagonizou, de novo xunto con Owen Wilson, o filme *Midnight in Paris*, comedia romántica escrita e dirixida por Woody Allen. Allen escolleu a McAdams, para o papel de Inez, por recomendación da súa antiga compañeira Diane Keaton. O filme presentouse na apertura do Festival de Cannes de 2011, e foi a de máis éxito de Allen nos Estados Unidos de América. Ese mesmo ano volveu a interpretar a Irene Adler para a secuela de *Sherlock Holmes*: *Sherlock Holmes: Xogo de sombras*.

En 2012 McAdams actuou no drama romántico *The Vow*. McAdams e Channing Tatum interpretaron a unha parella recentemente casada baseada nunha historia real,.

En 2013 co-protagonizou xunto a Domhnall Gleeson, *About Time*, moi ben acollida polas críticas dos expertos e do público. 
En 2015 interpretou a axente Ani Bezzerides na segunda tempada da serie televisiva True Detective.

Ese mesmo ano a actriz foi seleccionada por Marvel Studios para aparecer nun papel protagonista no filme Doctor Strange, que se estrenará en novembro de 2016.

O 14 de xaneiro de 2016 recibe o seu primeiro nomeamento aos Premios Oscar na categoría Mellor Actriz Secundaria polo seu papel no filme de 2015 Spotlight.

### Vida persoal 
McAdams mora en Harbord Village en Toronto, Ontario, Canadá. Comparte casa con seu irmán máis vello. Porén, ten a Green Card (tarxeta de Residencia Permanente nos Estados Unidos).

## Filmografía 
## Premios e nomeamentos 
### Oscar 
### BAFTA 
### Sindicato de Actores 
### Crítica Cinematográfica 
### Satellite 
### Saturn 
## Notas 
## Véxase tamén